ועדת הכספים, כנסת 23, פרוטוקול מספר 169, 2020-11-10 10:57

משה גפני: אני פותח את ישיבת ועדת הכספים.

משה גפני: התקבלה החלטה לגבי הצהרונים לפיה מפטרים את הסייעות עם כל מה שנלווה לעניין הזה.

משה גפני: אני מבקש לקבל הסבר מה קרה בתקופה הזאת של הקורונה, מה קרה שמשרד החינוך והאוצר החליטו על העניין הזה של הסייעות.

משה גפני: מי יכול להסביר לנו?

דודי מזרחי: אני אתייחס.

דודי מזרחי: מנהל אגף תקציבים, משרד החינוך.

דודי מזרחי: העניין הוא כדלקמן.

דודי מזרחי: משרד החינוך מתקצב את הסייעות בגני הילדים בבוקר במשרה מלאה.

דודי מזרחי: ככלל, משרה מלאה של סייעת היא משעה 7:30 בבוקר עד השעה 4:00 אחר הצוהריים אלא אם מדובר בסייעת ותיקה, סייעת שמוגדרת סייעת דור א' – ולאחר מכן, אם תרצה אדוני היושב ראש, יציג את זה נציג של אגף השכר במשרד האוצר – שלה יש הסדר אחר, שמשרה מלאה מוכרת לה כעבודה עד השעה 2:00.

משה גפני: מה היה עד היום?

דודי מזרחי: אני מסביר.

דודי מזרחי: משרד החינוך תקצב עד היום וממשיך לתקצב עד היום את הסייעת במשרה מלאה בבוקר עד השעה 4:00.

משה גפני: מה היה עד היום?

משה גפני: עד איזו שעה עבדה הסייעת הזאת?

דודי מזרחי: תלוי איזו סייעת.

הילה שי וזאן: הלכה למעשה אתה לא מתקצב יותר סייעות צהרונים.

דודי מזרחי: אני אתייחס לכל הדברים ואני אענה על כל השאלות, אבל תנו לי להסביר.

הילה שי וזאן: זה החלטתם שבוע אחרי ה-1 בספטמבר.

משה גפני: השאלה היא מה היה כל השנים.

משה גפני: האם הסייעת הזאת שעבדה עד 2:00 או עד 2:30, האם באמצע, ב-10 בספטמבר, אתם מודיעים לא?

דודי מזרחי: יש הבדל בין רשויות מקומיות.

דודי מזרחי: יש הרבה רשויות שהסייעות בלי יוצא מן הכלל עבדו עד השעה 4:00 ויש רשויות שנהגו בצורה אחרת.

דודי מזרחי: מה שקרה, ואני מסביר מה קרה השנה, שבמקביל לתקצוב של הבוקר שהוא עד השעה 4:00, משרד החינוך מתקצב צהרונים.

דודי מזרחי: ברכיב הצהרונים יש סעיף של מדריכה או מדריך ויש רכיב של סייעת.

דודי מזרחי: המשרד עד שנה שעברה או בעצם עד השנה תקצב את הרכיב של הסייעת בצהרונים ללא קשר לשאלה מה הפרופיל של הסייעת, האם היא סייעת ותיקה שצריכה לעבוד עד 2:00 או האם היא סייעת ותיקה שצריכה לעבוד עד 4:00.

דודי מזרחי: השנה, בהתאם להנחיות שקיבלנו מהחשב בעקבות דיונים שהיו עם אגף הסכמי שכר ועם אגף תקציבים, הוחלט לדייק את ההקצאה משום שהיה כאן כפל תקצוב.

דודי מזרחי: לכאורה סייעת היא לא סייעת ותיקה, צריכה לעבוד עד 4:00 ואנחנו במודל התקצוב של הצהרונים בעצם תקצבנו אותה פעמיים, גם בבוקר עבור עבודה עד 4:00 וגם בצהרונים.

דודי מזרחי: בעצם במסגרת הקול קורא, הבעלויות או הרשויות שמפעילות את הצהרון, נשאלו מה הפרופיל של הסייעת, האם זאת סייעת שאמורה לעבוד עד 2:00, תקצבנו ולא חל שינוי בתקצוב כי היא מקבלת תקצוב מלא עבור השעתיים הללו, או האם זו סייעת צעירה יותר שלא חל עליה הדבר הזה.

משה גפני: אני מבין שאת כל הבעיות של עם ישראל הפלתם על הצהרונים ועל המעונות.

משה גפני: היות ואתם עושים סדר עכשיו, אני אבקש שלא יהיו גננות שמקבלות שכר עלוב.

משה גפני: אני רוצה לשמוע את סגן הממונה על השכר.

דיאא אסדי: המצב ההסכמי מול הסייעות הגדיר את יום העבודה של סייעת.

דיאא אסדי: בהגדרה, יום עבודה למשרה מלאה הוא מ-7:30 עד 4:00.

דיאא אסדי: זו ההגדרה למשרה מלאה.

דיאא אסדי: במארס 1999 היה הסכם בשלטון המקומי שעשה התאמה וקבע שסייעות ותיקות שערב ההסכם עבדו למשל עד שעה 2:00 וקיבלו בגין משרה מלאה, המצב ממשיך להיות.

דיאא אסדי: אם היו סייעות ותיקות שעבדו עד שעה 2:00 וקיבלו 83 אחוזים משרה, שזה השווה ערך, זה המצב שממשיך.

דיאא אסדי: לגבי סייעות חדשות, היה מוסכם שכולם מיישרים קו ומשרה מלאה של סייעת היא מ-7:30 בבוקר עד 4:00 אחר הצוהריים.

ינון אזולאי: למה האפליה בוותיקות?

ינון אזולאי: למה אחת 100 אחוזים ואחת 83 אחוזים?

דיאא אסדי: זה ההסכם הקיבוצי.

ינון אזולאי: אם אתה עושה סדר במערכת, אז תשווה ל-100 אחוזים.

דיאא אסדי: היינו שמחים לעשות את זה, ליישר קו לכולן אבל בסוף יש צד שני למשחק שעדיף לומר שנעשה צילום מצב ונתקדם.

הילה שי וזאן: הוא היה שמח להוריד לוותיקות.

דיאא אסדי: לגבי הסייעות דור ב', הכלל הוא שמשרה מלאה היא מ-7:30 עד 4:00.

דיאא אסדי: אם סייעת עובדת עד 2:00, היא צריכה לשנות את חלקיות המשרה ל-83 אחוזים.

הילה שי וזאן: עכשיו זה הזמן לעשות את זה?

משה גפני: בקיצור, אתם עושים סדר במערכת.

משה גפני: איפה הייתם מתי גננות עם ותק נניח של 30 שנים קיבלו משכורת של ותק של 12 שנים?

משה גפני: למשל במוכר שאינו רשמי שקיבלו בלי תנאים ובלי כלום.

משה גפני: איפה הייתם?

משה גפני: איפה אתם היום?

משה גפני: אם אתם עושים סדר, אני מבקש לעשות סדר.

משה גפני: אני בעד.

דיאא אסדי: אנחנו לא מפקחים.

משה גפני: אתם לא מפקחים, אבל למה אתם נוגעים בזה?

משה גפני: למה אתם באים פתאום באמצע השנה ואומרים שמי שעכשיו צריכה לעבוד עד 4:00, היא תעבוד עד 4:00 ובגלל זה מפטרים את הסייעות.

משה גפני: יש כאן מישהו מהרשתות שמוכן להתייחס לזה?

ישראל אייכלר: כל הפקידים במשרדי הממשלה שצריכים לעבוד עד 4:00 ויוצאים ב-2:00, יפסיקו לתקצב אותם.

משה גפני: אלה לא מעונות.

ישראל אייכלר: נבדוק מאות אלפי עובדים שצריכים לעבוד עד 4:00 אבל ב-2:00 הולכים הביתה.

משה גפני: בסדר.

משה גפני: הבנו.

משה גפני: תשלים את הדברים.

דיאא אסדי: זה המצב ההסכמי.

דיאא אסדי: אנחנו כבר יותר משנה וחצי מנסים להגיע להסכמות כדי להסדיר את העניין.

דיאא אסדי: חשוב להדגיש שאנחנו לא הוצאנו שום החלטה בעניין אלא הסברנו מה המצב ההסכמי ואחר כך זה התחבר לעולם התקציבי.

משה גפני: אתה מבין שעכשיו יש רעידת אדמה בכל הנושא של הצהרונים.

דיאא אסדי: אני מסביר.

משה גפני: אתם הודעתם את זה ב-10 בספטמבר.

דיאא אסדי: אנחנו לא הוצאנו החלטות.

ינון אזולאי: מתי הודעתם את זה?

משה גפני: מתי החלטתם את ההחלטה הזאת?

דיאא אסדי: לא הוצאנו שום החלטה.

דיאא אסדי: זה המצב הקיים.

דיאא אסדי: לא הוצאנו שום החלטה.

הילה שי וזאן: מה זאת אומרת?

הילה שי וזאן: היה קול קורא שבוע אחרי פתיחת השנה.

משה גפני: כן.

משה גפני: עשרה ימים אחרי פתיחת השנה.

משה גפני: אני מודה לך.

משה גפני: גזבר עיריית ירושלים.

שמואל זליגמן: סגן גזבר עיריית ירושלים.

שמואל זליגמן: אני רוצה להסביר מנקודת ראות של רשות מקומית.

שמואל זליגמן: יש לנו גנים רשמיים.

שמואל זליגמן: לפני הצהרונים הגנים היו פתוחים מ-7:30 עד 2:00.

שמואל זליגמן: הסייעות מקבלות שכר מלא ובשעה 2:00 הגן נסגר.

שמואל זליגמן: מה מצפים מהסייעות?

שמואל זליגמן: שיישארו עד 4:00 בגן?

שמואל זליגמן: הלכו ב-2:00.

שמואל זליגמן: משרד החינוך לשיטתו תקצב ב-100 אחוזים, ואנחנו כופרים בזה כי זה כמו שאמרת קודם לפי ותק שלא שייך למציאות ולפי 31 ילדים בגן.

שמואל זליגמן: משרד החינוך לא בא ואמר שהוא יוריד את התקצוב ל-83 אחוזים כי הן הולכות ב-2:00 אלא הוא השאיר 100 אחוזים.

שמואל זליגמן: משנת 2014 התחילו הצהרונים, מסגרות נפרדות ומשרד החינוך תקצב שתי סייעות, שני אנשי צוות.

שמואל זליגמן: להפתעתנו הרבה, כמו שנאמר כאן, ב-10 בספטמבר קיבלנו קול קורא שפתאום מתייחס לנושא של סייעות דור ב' שלא ישולם עליהן.

שמואל זליגמן: אני רוצה להגיד לכם שבקול קורא שכבר פורסם, תראו מה כתוב.

שמואל זליגמן: כתוב "ככל שמועסקות בתוכנית ניצנים סייעות דור ב', המשרד לא יתקצב".

שמואל זליגמן: אין לנו הרבה כאלה.

שמואל זליגמן: ב-2:00 באות סייעות.

שמואל זליגמן: לפי מה שכתוב בקול קורא אמורים לשלם להן.

שמואל זליגמן: לכן היינו בשקט ואמרנו שאצלנו זה 1.2 מיליון ועל זה לא נעשה רעש.

שמואל זליגמן: (היו"ר אופיר כץ)

שמואל זליגמן: פנה אלינו חיים הלפרין, משנה למנהל מנח"י, אחרי החגים, ואמר שמה שכתוב, זאת טעות.

שמואל זליגמן: טעות סופר.

שמואל זליגמן: כל גן שיש בו סייעת דור ב', לא יקבל תקצוב של סייעת.

שמואל זליגמן: בעיריית ירושלים גנים רשמיים בלבד, זה 12 מיליון שקלים שברור לכם שאין סיכוי לממן.

שמואל זליגמן: יש לנו ועדים.

שמואל זליגמן: אנחנו לא יכולים להגיד לסייעות שעבדתן עד 2:00 ועכשיו תעבדו עד 4:00 באותה משכורת.

שמואל זליגמן: אין דבר כזה.

שמואל זליגמן: אין חיה כזאת.

שמואל זליגמן: ברור לכם שזאת אוטומטית השבתה לא רק של הצהרונים אלא זו השבתה של הגנים.

שמואל זליגמן: יש לנו כמובן בירושלים את כל הרשתות החרדיות, את הגנים שמופעלים על ידי בעלויות ואנחנו לוקחים את החסות על הצהרונים.

שמואל זליגמן: בדיוק אותה בעיה.

שמואל זליגמן: זה עוד סדר גודל של למעלה מ-20 מיליון שקלים.

שמואל זליגמן: הווה אומר, חוב שנוצר לנו מהרגע להרגע של 33 מיליון שקלים.

שמואל זליגמן: בהערת אגב אומר שזה תוך כדי תנועה, אחרי שהתחילה שנת הלימודים, אחרי שבמשך שש שנים הצהרונים עובדים למופת.

שמואל זליגמן: חשוב לי לומר שזה פוגע ברשויות, בסוציו אקונומי הנמוך כי בסוציו אקונומי הגבוה, חמש ומעלה, גובים כספים מההורים, סכום של 700, 800, 900 שקלים וזה לא משפיע על הסייעות של הרשויות החזקות.

שמואל זליגמן: הסייעות, בחלק מהרשויות, הולכות ב-2:00 ומקבלות על הבוקר 100 אחוזים מהמדינה.

שמואל זליגמן: לא 83 אחוזים.

שמואל זליגמן: 100 אחוזים ובצוהריים הם גובים כסף מההורים.

שמואל זליגמן: ברשויות במצב סוציו אקונומי אחד עד ארבע, המדינה מממנת.

שמואל זליגמן: אנחנו גובים סכום סמלי של 50, 100 שקלים וקצת יותר.

שמואל זליגמן: עכשיו כל העול נופל על הרשות המקומית.

שמואל זליגמן: אני לא יכול לגבות מההורים.

שמואל זליגמן: בעצם מי נפגע כאן?

שמואל זליגמן: נפגעות הרשויות החלשות, סוציו אקונומי אחד עד ארבע, וזאת פגיעה אנושה.

שמואל זליגמן: אלה סכומים אדירים ואין מצב שהרשויות האלה יכולות לספוג אותם.

שמואל זליגמן: להפתעתנו זה בא פתאום בתחילת שנת הלימודים.

שמואל זליגמן: (היו"ר משה גפני)

משה גפני: מי העביר לכם את הקול קורא?

שמואל זליגמן: משרד החינוך פרסם אותו ב-10 בספטמבר.

שמואל זליגמן: אחר כך אמרו שמה שכתוב, זה לא מה שיהיה אלא יותר חמור.

משה גפני: תודה רבה.

משה גפני: אגב, אמר לי עכשיו שר העבודה והרווחה שהכסף לא עבר למשרד.

משה גפני: משרד האוצר לא העביר את הכסף.

הילה שי וזאן: מפתיע.

משה גפני: הוא לא העביר את הכסף.

ינון אזולאי: שאלתי את אמיר מדינה על הכסף הזה ומה הוא אמר לו?

ינון אזולאי: הוא אמר תשתמשו עם הכסף שיש לכם שם ואחר כך נחזיר לכם.

משה גפני: הם צריכים להעביר את הכסף והם לא מעבירים אותו.

משה גפני: מי ממשרד החינוך העביר את הקול קורא?

שמואל זליגמן: אמרתי – לא היית כאן – שזה נפל עלינו ביום בהיר.

משה גפני: דיברתי עם השר.

משה גפני: כן, את היום בהיר שמעתי.

משה גפני: בעיניי זה היה יום מעונן.

ינון אזולאי: הוא אומר שזה אפילו יותר גרוע ממה שהיה כתוב בקול קורא.

ינון אזולאי: הודיעו להם אחרי החגים.

שמואל זליגמן: באמצע אוקטובר, כשחזרנו, הודיעו שגם מה שכתוב בקול קורא, זה לא כך.

משה גפני: מי המודיע?

שמואל זליגמן: בעיריית ירושלים, ברשמי ובמוכר, 33 מיליון שקלים עלות שנפלה עלינו כרעם ביום בהיר.

שמואל זליגמן: אנחנו בסוציו אחד עד ארבע.

שמואל זליגמן: הרשויות החזקות גובות ההורים 700, 800, 900 שקלים.

שמואל זליגמן: זה נפל על הרשויות החלשות כרעם ביום בהיר.

משה גפני: מי במשרד החינוך יכול ומר למה עושים את זה באמצע השנה.

משה גפני: יכול להיות שצודקים, יכול להיות שהממונה על השכר צודק, תכף נברר את העניין לגבי הצדק.

משה גפני: למה עושים את זה?

משה גפני: למה לא משאירים את זה עד סוף השנה?

משה גפני: תמונת המצב, כמו שהיה 40-30 שנים.

משה גפני: מי יכול לענות?

אורלי ליימן עיני: אגף תקציבים, משרד האוצר.

אורלי ליימן עיני: בוקר טוב.

אורלי ליימן עיני: כמו שהתייחסו כאן לפניי, הסייעות צריכות לעבוד עד 4:00, הסייעות דור ב', לפי החוזה.

משה גפני: למה עושים את זה ב-10 בחודש?

אורלי ליימן עיני: רגע.

משה גפני: לא.

משה גפני: אין רגע.

משה גפני: מה רגע?

משה גפני: אני יודע, אני מכיר את זה.

משה גפני: אני בעד סדר.

משה גפני: אני חושב שממלכתית זה צריך להיות מסודר.

משה גפני: עובדות צריכות לעבוד עד 4:00, שיעבוד עד 4:00.

משה גפני: אם רוצים לשנות ממה שהיה עד היום, אם ההסתדרות הייתה בן אדם, היא הייתה משביתה את המשק כי מה זה מחליטים פתאום באמצע.

משה גפני: אבל מחליטים, אני בעד.

משה גפני: אני רוצה לדעת את תנאי השכר של הגננות, האם זה על פי החוק.

יצחק פינדרוס: פרופיל של הסייעות.

משה גפני: זה אמרתי.

יצחק פינדרוס: שכר תלוי בפרופיל.

משה גפני: אתם לא יכולים באופן חד צדדי לבוא ולומר שאנחנו אנשי הצדק.

משה גפני: סייעת או גננת או לא חשוב מי שצריכה לעבוד עד 4:00, היא לא יכולה לעבוד עד 2:00 או עד 3:00.

משה גפני: בסדר.

משה גפני: דואגים ליושר ולצדק, אני בעד.

משה גפני: הגננת הזאת או הסייעת הזאת, האם היא את מה שמגיע לה בחוק?

משה גפני: אני אומר לכם שלא.

אורלי ליימן עיני: אם יש חריגת שכר ביחס להסכמי השכר, סגן הממונה יוכל להתייחס.

אורלי ליימן עיני: זה כמובן לא בהתאם לחוק.

משה גפני: רק רגע.

משה גפני: יש גבול לסיבולת שלי.

משה גפני: אני עשיתי הסכמים קואליציוניים ואחד הסעיפים שנמצא בהסכם הקואליציוני שלנו הוא שהגננות והסייעות יקבלו תנאי שכר בהתאם לחוק.

משה גפני: ואתם באגף התקציבים אמרתם, רגע, זה הרבה כסף.

משה גפני: אני הייתי בהסכם הקואליציוני.

יצחק גולדקנופף: בינתיים יעלו את זה מ-12 ל-15.

יצחק גולדקנופף: גם את זה הורידו.

משה גפני: הורידו את זה בחזרה ל-12.

משה גפני: גננת של 30 שנים.

יצחק גולדקנופף: הורידו.

יצחק גולדקנופף: עכשיו מורידים את הסייעת.

יצחק גולדקנופף: הסייעת שאנחנו מקבלים הם 90 אחוזים.

יצחק גולדקנופף: זה גם לא 83 אחוזים וגם לא 100 אחוזים.

ינון אזולאי: כמה זמן זה היה בין 12 ל-15?

יצחק גולדקנופף: עד השנה.

ינון אזולאי: הגננות, גם בעמותות, קיבלו את זה?

ינון אזולאי: נהנו?

ינון אזולאי: כלומר, הייתה להן תוספת.

יצחק גולדקנופף: כן.

יצחק גולדקנופף: גננת מוסמכת.

יצחק גולדקנופף: אנחנו מקבלים לא לפי דור א' אלא דור אפס.

משה גפני: תודה רבה.

משה גפני: האם אפשר להמתין עם זה עד סוף השנה?

אורלי ליימן עיני: מהרגע שהובא לידיעתנו ולידיעת החשב הכללי שהיה כאן

אורלי ליימן עיני: תקצוב בכפל במשך כמה שנים, כמובן שזה לא מינהל תקין להמשיך לשלם בכפל ואת הנושא הזה צריך להסדיר.

ינון אזולאי: למה לא בודקים את כל הדברים כמו שהיושב ראש אומר?

הילה שי וזאן: אתם יודעים איזה עלויות יש לרשויות המקומיות?

הילה שי וזאן: עכשיו אתם מפילים על הרשויות המקומיות שיממנו את זה?

יעקב טסלר: הרב גפני, הסיפור הוא לא הצהרונים אלא הוא הגננות.

יעקב טסלר: הצהרונים זה נגזר מהגננות.

משה גפני: ברור.

משה גפני: אני שואל האם אפשר להמתין עם העניין הזה.

משה גפני: לא יכולה עיריית ירושלים למשל, כמו עיריות אחרות, שפתאום נחתה עליהן הוצאה תקציבית שלא דובר עליה בתחילת השנה.

משה גפני: האם אפשר להמתין?

אורלי ליימן עיני: חשוב לי לומר כמה דברים.

אורלי ליימן עיני: ראשית, גם השנה הסייעות בצהרונים תוקצבו באופן מלא.

אורלי ליימן עיני: דבר שני, אנחנו מבינים את המורכבות שנוצרה כאן.

משה גפני: מה זה הסייעות בצהרונים תוקצבו באופן מלא?

אורלי ליימן עיני: הן תוקצבו באופן מלא עד השעה 4:00.

הילה שי וזאן: אבל אתם יודעים שהן מסיימות ב-2:00.

אורלי ליימן עיני: חשוב לי להדגיש כמה דברים.

משה גפני: לא.

משה גפני: לא חשוב.

משה גפני: אני כאן בעל הבית.

משה גפני: אני לא רוצה שתמשיכי.

משה גפני: נכון שאת יודעת שלא למדתי ליבה, את יודעת את זה, ואת בטוחה, הסבירו לך באגף שתבואי לכאן ותעבדי על גפני.

משה גפני: תגידי לשולחים שלך שעם כל הכבוד אני מכיר את השפה שלכם.

משה גפני: אנחנו לא שינינו שום דבר.

משה גפני: מה זה לא שיניתם?

משה גפני: אתם גרמתם לרשויות ולבעלויות הוצאות של מאות מיליוני שקלים, באמצע השנה.

משה גפני: אני שואל אותך האם אתם יכולים להמתין עם זה עד סוף השנה ולעשות סדר בכל המערכת.

משה גפני: על זה תני לי תשובה.

משה גפני: אל תספרי לי שלא שיניתם.

משה גפני: מה לא שיניתם?

משה גפני: יושב כאן גזבר עיריית ירושלים ואומר לך חד משמעית שנפלה עליהם הוצאה של למעלה מ-30 מיליון שקלים, הוצאה לא מתוכננת.

אורלי ליימן עיני: אני אחדד את מה שאמרתי.

אורלי ליימן עיני: לא אמרתי שלא היה כאן שינוי.

אורלי ליימן עיני: אמרתי שהסייעות מתוקצבות באופן מלא גם השנה.

אורלי ליימן עיני: אנחנו לא יכולים להמשיך לתקצב בכפל.

אורלי ליימן עיני: במשך השבוע דיברנו עם רשויות מקומיות ובעלי גנים של מוכשר, הקשבנו לבעיות ואנחנו בוחנים פתרונות.

ישראל גולומב: לא מדובר בתקצוב בכפל.

ישראל גולומב: צריך להבין שהגננות עובדות מ-7:30.

ישראל גולומב: יש גננות נוספות שאמורות לעוד אחרי 2:00.

ישראל גולומב: אנחנו מזלזלים בסייעות.

ישראל גולומב: הן צריכות לעשות קניות עבור הגן, הן צריכות לנקות כשהילדים לא בגן, מתי הם יעשו את הדברים האלה?

ישראל גולומב: הן לא עובדות מ-7:30 עד 2:00.

הילה שי וזאן: יותר מזה.

הילה שי וזאן: זה בכלל לא בהגדרת התפקיד שלהן.

ישראל גולומב: דורשים מהן את הדבר הזה.

ישראל גולומב: זה כמו שיאמרו להן, אתן בגן, אז תעשו בדיקות אפידמיולוגיות לגיל הרך.

ישראל גולומב: מה זה קשור לצהרונים בבוקר?

ישראל גולומב: זה לא רלוונטי לדבר הזה.

ישראל גולומב: מה הן קשורות לעניין הזה?

משה גפני: תודה רבה.

משה גפני: משרד החינוך, חיים הלפרין.

חיים הלפרין: אין לי מה להוסיף.

משה גפני: מה זה אין לך מה להוסיף?

משה גפני: אתה המשרד הייעודי.

משה גפני: עם כל הכבוד למשרד האוצר, הם לא בעלי הבית.

חיים הלפרין: אין לי מה להוסיף בקטע התקציבי המדובר.

חיים הלפרין: אנחנו מאוד מעוניינים שהצהרונים יפעלו.

חיים הלפרין: גם ברשויות החלשות וגם ברשויות החזקות זה צורך חזק מאוד של ההורים.

חיים הלפרין: ההנחיה שאנחנו קיבלנו שאמרה שדיש כאן תקצוב בכפל דרשה מאתנו, בהתאם למה שנאמר כאן כבר לפניי, להודיע את זה לרשויות.

חיים הלפרין: אני חושב שאם עלה הצורך ואורלי כבר ציינה את זה שיש דברים שלא היו סגורים עד הסוף, שווה לשבת ביחד ולסגור את זה.

חיים הלפרין: נדמה לי שזה הכיוון של הפתרון.

משה גפני: מי ישב יחד?

חיים הלפרין: נציגי הרשויות ונציגי הבעלויות יחד עם משרד החינוך ומשרד האוצר.

חיים הלפרין: הועלו טענות, חלקן צודקות, וגם למשרד וגם למשרד האוצר מה לומר.

חיים הלפרין: אני חושב ששווה לשבת ולגמור את זה.

חיים הלפרין: אני חושב שזה לא בלתי פתיר.

חיים הלפרין: חלק מהפתרונות היו תוך כדי תנועה אבל אני מבין שלא נותנים מענה מלא.

חיים הלפרין: למשל, הייתה חרדה שאולי מקצצים הרבה יותר ממה שמשלמים וכאן המשרד הבהיר שלא יקוזז לבעלות ותר מהשעות בהתאם לתקצוב של אותו גן.

חיים הלפרין: כל הדברים האלה כבר נוסו תוך כדי תנועה כהצעת פתרון.

חיים הלפרין: אני חושב שהפתרון הוא לא מלא.

חיים הלפרין: אני יודע שהזמן דוחק אבל צריך לשבת ולגמור את זה.

משה גפני: אתה מדבר דברי טעם.

משה גפני: צריך לשבת יחד.

משה גפני: היה צריך לעשות את זה לפני שהתחילה שנת הלימודים.

משה גפני: לומר גם לעיריית ירושלים וגם לעיריות האחרות וגם לבעלויות שהשתנו דברים והיום אנחנו שוחרי צדק.

משה גפני: זה בסדר ואני בעד.

משה גפני: אני איש ממלכתי ואני חושב שבאמת הכול צריך לעשות על פי הצדק.

משה גפני: יש לי הרגשה, לפי דעתי, אני לא חבר הכנסת היחיד שחי בהרגשה הזאת, שממשלת ישראל והמשרדים הנוגעים בדבר – קרי, משרד האוצר, משרד החינוך, משרד הרווחה - לקחו את הנושא הזה של הילדים וזרקו אותם החוצה.

משה גפני: לא מעבירים כספים, מעלים את שכר הלימוד להורים האלה ואנחנו בתקופת קורונה בה אנשים סובלים.

משה גפני: יש עניין בלתי רגיל.

משה גפני: המדינה משקיעה בזה מיליארדים, אנחנו כל הזמן מאשרים כאן סיוע לכל המקומות האלה כדי להניע את גלגלי המשק.

משה גפני: אין ספק בכלל שהצהרונים, המעונות, המשפחתונים, הגנים הפרטיים, הם אחד ממנועי הצמיחה של המשק כי אחרת אי אפשר ללכת לעבודה.

משה גפני: אתה רואה את המכות אחת אחרי השנייה.

משה גפני: פתאום החליטו להיות שוחרי צדק, ב-10 בספטמבר, להוציא קול קורא.

משה גפני: אתה לא יכול לבוא בוועדת הכספים ולעבוד עלינו, להגיד שלא מקצצים כלום.

משה גפני: מה זה לא מקצצים?

משה גפני: מקצצים עשרות מיליוני שקלים בכל רשות.

משה גפני: אם רשות קטנה, אז פחות, אבל רשות גדולה – יותר.

משה גפני: צריך לשבת?

משה גפני: תשבו.

משה גפני: אני רוצה תשובה.

משה גפני: אני לא אוותר למשרד האוצר על ההתנהגות הזאת.

משה גפני: לא אוותר.

משה גפני: קודם ישב כאן איציק דניאל, נציג משרד האוצר והוא אומר שהעבירו כסף למשרד הרווחה.

משה גפני: אני מדבר עם שר הרווחה והוא אומר שלא העבירו.

משה גפני: עכשיו את באה ואומרת לי.

משה גפני: אני מעלה את הנושא הזה לסדר היום כי מפטרים סייעות.

משה גפני: אני לא מדבר על כך שמעלים שכר לימוד.

משה גפני: אני לא מדבר על כך שלא מטפלים בתנאי השכר של הגננות.

משה גפני: אני לא יודע איך הממונה על השכר שותק בנושא הזה.

משה גפני: אז מה אם הממונה על השכר לא אחראי על המוכר שאינו רשמי?

משה גפני: אבל זה חלק מהעניין עכשיו.

משה גפני: לא להגיד מילה?

משה גפני: אני מבקש שתשבו.

משה גפני: ההרגשה שלנו היא שפשוט נעשה כאן לילדים האלה עוול שאין כדוגמתו.

הילה שי וזאן: כבוד היושב ראש, רק כדי להבהיר למה האנומליה הזאת ולמה זה גורם מה שעשיתם.

הילה שי וזאן: קודם כל, ברוב הרשויות החרדיות בדרך כלל מי שמפעיל אלה הן רשתות.

הילה שי וזאן: הכסף הולך אוטומטית לרשתות ואז הרשות המקומית צריכה בעצמה להוציא את הדלתה ולשלם עכשיו את השעתיים וחצי האלה.

הילה שי וזאן: יש לכם כאן בעיה ארגונית כי למשל במשרת אם, לא התחשבתם בכלל.

הילה שי וזאן: משרת אם, גם כאשר אתם מעבירים את מה שאתם אומרים, היא צריכה לצאת ב-3:00.

הילה שי וזאן: מי ישלים במקומה?

הילה שי וזאן: אתם יוצרים כאן בעיית כוח אדם כי אף אחד לא יבוא לעבוד שעתיים וחצי.

הילה שי וזאן: צריך להבין וזה לא נאמר כאן שבהסכמים של הסייעות הן לא צריכות לעבוד בצהרון.

הילה שי וזאן: זה לא בהסכם שלהן.

הילה שי וזאן: כדי לעשות את זה, אתם צריכים לשנות את ההסכם.

משה גפני: נכון.

הילה שי וזאן: לא שיניתם את ההסכם אלא השארתם אותו כפי שהוא.

הילה שי וזאן: הן לא יבואו לעבוד בצהרון.

הילה שי וזאן: אין להן שום תמריץ לעשות את זה.

הילה שי וזאן: כמובן מה שנאמר כאן על ההיערכות, שזאת שערורייה.

הילה שי וזאן: להודיע על דבר כזה ב-10 בספטמבר, כאשר לרשויות המקומיות אין כל דרך להיערך לזה.

הילה שי וזאן: אמר היושב ראש ואין מה להוסיף.

הילה שי וזאן: תמצאו דרך לתקן את זה, בוודאי לא בעת הזאת להפיל על הרשיוות המקומיות מכות כאלה.

יצחק גולדקנופף: השנה קיבלנו שתי מכות ויש לנו מכה אחת אתה אנחנו הולכים.

יצחק גולדקנופף: קיבלנו מכה אחת שהעלו את זה לפני ארבע שנים ל-15 שנות ותק והשנה הורידו לנו בחזרה ל-12 שנות ותק.

יצחק גולדקנופף: בשקט.

יצחק גולדקנופף: אף אחד לא יודע.

משה גפני: אני יודע.

משה גפני: אנחנו מטפלים בזה.

יצחק גולדקנופף: הדבר השני הוא שעכשיו באים להגיד לנו שלא נקבל את הסייעות של ניצנים, של אחר הצוהריים.

יצחק גולדקנופף: הדבר השלישי הוא שכאשר הוא מדבר על סייעות והוא אומר 83 אחוזים או 90 אחוזים, התקציב של סייעות לבעלויות הוא 90 אחוזים מה-100 אחוזים וגם את זה אנחנו לא מקבלים.

יצחק גולדקנופף: הדבר העיקרי.

יצחק גולדקנופף: אני התקשרתי אל חיים הלפרין בערב פתיחת שנת הלימודים ואמרתי לו שמדובר כאן

יצחק גולדקנופף: באלפי צהרונים ושאלתי האם לפתוח אותם והאם יהיה שינוי.

יצחק גולדקנופף: הוא לא ידע שמשרד האוצר מתכנן שינוי.

יצחק גולדקנופף: הוא אמר לי, תפתח, לא תהיה שום בעיה.

יצחק גולדקנופף: אנחנו חתמנו חוזים, יש נשים בהיריון, יש לנו נשים שחזרו מהיריון ומי לוקח אחריות לפטר אותן?

יצחק גולדקנופף: מחר יתבעו אותנו.

יצחק גולדקנופף: תודה רבה.

יצחק גולדקנופף: דברים כדורבנות.

יצחק גולדקנופף: גברת שיקוביצקי, בבקשה.

יצחק גולדקנופף: תציגי את עצמך.

אביגיל שיקוביצקי: מומחית לכלכלת חינוך, מייצגת מאות בעלויות וגם עשרות רשויות מקומיות.

אביגיל שיקוביצקי: נאמר כאן שאולי יש תקצוב עודף של שעתיים.

אביגיל שיקוביצקי: בהנחה שיעשו את זה בשנה הבאה, במהלך השנה, אני רוצה להתייחס לזה.

אביגיל שיקוביצקי: אני אתחיל ברשויות הקלויות ואלך מהקל אל הכבד.

אביגיל שיקוביצקי: ברשות מקומית חייבים לשלם לסייעת גם תוספת שהמשרד לא מתקצב, תוספת של 10 אחוזים ומילוי מקום גם לפי הלמ"ס הוא תשעה אחוזים ולא חמישה אחוזים.

אביגיל שיקוביצקי: כלומר, גם אם יורידו את היקף המשרה לפי הממונה על השכר שזה 83 אחוזים ואת יתר הרכיבים יעדכנו לפי מה שרשות מקומית מחויבת לשלם, התקציב של הסייעת יישאר אותו הדבר וזה יכול לתת פתרון לבעיה.

אביגיל שיקוביצקי: אפשר להוריד את השעתיים, לעדכן את כלל הרכיבים כמו שצריך ומשקפים את המציאות ואז להגיע לאותו סכום בלי לגעת בתקציב של הסייעות.

אביגיל שיקוביצקי: כך פתרנו את הבעיה.

משה גפני: את מדברת על תנאי השכר?

אביגיל שיקוביצקי: כן.

יצחק פינדרוס: כמו שאתה אמרת קודם.

יצחק פינדרוס: אם פותחים, צריך לפתוח לכל הכיוונים ואז יש פתרון.

יצחק פינדרוס: בלי הגננות.

יצחק פינדרוס: רק הסייעות.

משה גפני: תשבו פעם מול פקיד באוצר, תציעו את ההצעה הזאת.

משה גפני: תגידו צדק.

משה גפני: איזה צדק?

משה גפני: מי בכלל מדבר אתך על צדק?

משה גפני: צדק היא רק מילה נרדפת כדי לקצר.

אביגיל שיקוביצקי: כל רשות מקומית כיום, גם אם יורידו לה.

משה גפני: הבנו.

משה גפני: מקבלים את זה.

משה גפני: תודה רבה.

ינון אזולאי: אני רוצה להודות לך על הדיון החשוב הזה.

משה גפני: אני לא מפסיק פה.

משה גפני: אנחנו נעקוב אחרי זה.

ינון אזולאי: ודאי.

ינון אזולאי: אני רק רוצה להגיד גם לאוצר וגם לחינוך.

ינון אזולאי: לא יכול להיות שאתם משחקים עם הילדים, משחקים עם ההורים, משחקים עם המשק כולו.

ינון אזולאי: ברגע אחד אתם יכולים לסגור את המשק.

ינון אזולאי: אני מכיר היום גנים שלקחו את זה באופן פרטי וב-650 שקלים לילד.

ינון אזולאי: יש הורים שבגלל זה כבר לא עובדים חצי יום.

ינון אזולאי: אין להם מה לאכול ואתם באים וזה בגללכם.

ינון אזולאי: אתם אשמים בזה.

ינון אזולאי: יחד עם זאת אני אומר לכם, גם לעמותות, שלא יספרו לי סיפורים.

ינון אזולאי: הסייעות לא קיבלו את מה שמגיע להן.

ינון אזולאי: שלא יספרו לי סיפורים, בתוך עמי אנכי יושב.

ינון אזולאי: תנו מה שמגיע.

ינון אזולאי: הסייעות האלה רעבות ללחם גם בגללנו.

ינון אזולאי: כן, גם בגללנו.

ינון אזולאי: הגיע הזמן שגם אנחנו ניתן לסייעות על פי הדירוג שהן מקבלות, על פי השכר שהן מקבלות.

ינון אזולאי: קיבלתם תוספת, תנו אותה.

ינון אזולאי: קיבלתם פי שתיים, תנו פי שתיים.

יעקב טסלר: למי אתה מתכוון?

ינון אזולאי: אני מתכוון לעמותות.

משה גפני: קיבלתי אישור מהיושב ראש לשבת עד 11:30.

משה גפני: המליאה התחילה ב-11:00.

משה גפני: אני מבקש כמה דברים.

משה גפני: אני מבקש גם ממשרד החינוך וגם ממשרד האוצר.

משה גפני: אני מקבל את ההצעה שהציע מר הלפרין.

משה גפני: שבו היום או מחר.

משה גפני: אי אפשר לחכות יותר.

משה גפני: זו נפילה של הרבה תקציבים על רשויות מקומיות שלא יעמדו בזה.

משה גפני: להגיע לאיזושהי הסכמה שאפשר לחיות אתה ותחזרו אלי ותאמרו מה קרה בפגישה הזאת ומה התוצאות.

משה גפני: עד אז אני מבקש ממשרד האוצר וממשרד החינוך לעכב את ההחלטה הזאת.

משה גפני: אם הולכים על זה שהסייעות צריכות לעבוד עד 4:00, זה בסדר גמור.

משה גפני: אני בעד אבל אז אני מבקש להשלים את תנאי השכר של הגננות ושל הסייעות.

משה גפני: לא יכול להיות שמתי שאני מבקש לתת לגננות ולסייעות בהתאם לדירוג שלהן, אומרים שאין כסף.

משה גפני: אין כסף, איך פתאום כאן הולכים לפי הצדק והיושר?

משה גפני: אני מבקש.

משה גפני: אי אפשר באמצע השנה לעשות את זה לא לגנים, לא לצהרונים, לא לסייעות, לא לרשויות המקומיות ולא לבעלויות.

משה גפני: אי אפשר לעשות את זה ואני מבקש תשובה.

משה גפני: דברי עם הממונים עליך.

משה גפני: אני לא מתכוון לשתוק במקרה הזה.

משה גפני: כשאני אומר שאני לא מתכוון לשתוק, אני בעד צדק.

משה גפני: צדק ייעשה.

משה גפני: אם אתם רוצים, יש לנו את כל השנה.

משה גפני: אנחנו מקווים שהקורונה תיעלם או שיהיה בעזרת השם חיסון אבל זה לא הזמן לתת מכה כזאת גם לעובדים וגם להורים.

משה גפני: לגבי הדיונים הקודמים, אני מבקש תשובות.

ינון אזולאי: אמיר מדינה כאן.

ינון אזולאי: הוא חזר.

משה גפני: אני מבקש תשובות לגבי משרד הרווחה.

משה גפני: אני מבקש להוריד את הנושא הזה של העלאת שכר הלימוד של ההורים.

משה גפני: זה לא הזמן להעלות שכר לימוד.

משה גפני: צריך למצוא פתרונות אחרים.

משה גפני: צריך למצוא קיצוצים תקציביים, צריך לפנות לאוצר ולדבר אתם על העניין הזה.

משה גפני: אני דיברתי עכשיו עם השר.

משה גפני: אנחנו נגבש תוכנית מלחמה על זה כי זה אומר לפגוע בנושא החברתי של מדינת ישראל במובן הכי חמור.

משה גפני: אני יודע, השר אמר לי שהכסף לא הגיע.

משה גפני: איפה דניאל?

משה גפני: תקרא לו.

משה גפני: הוא נתן אינפורמציה לא נכונה לוועדה.

ינון אזולאי: הוא הלך להביא את הכסף.

משה גפני: הם יבקשו כאן כסף וגם אני אגיד להם לא.

אופיר כץ: הם אומרים שהכסף כן קיים.

משה גפני: מי אומר?

אופיר כץ: האוצר.

משה גפני: אבל אני לא יכול לשלם.

משה גפני: ברגע שאני יכול לשלם, אני משלם באותו יום.

אופיר כץ: יש להם 40 מיליון שהם יכולים לשלם.

ינון אזולאי: אין.

ינון אזולאי: אמיר, תסביר להם מה זה הכסף הזה.

אמיר מדינה: יש יתרות תקציב בסדר גודל של 45 מיליון שלקים.

אמיר מדינה: הם מיועדים לתשלום ההסדר מול הארגונים, 140 שקלים.

אמיר מדינה: אני כבר מחויב לתת את זה.

ינון אזולאי: על הפיצוי של הסגר הקודם.

משה גפני: אני לא יכול להמשיך בגלל הזמן.

משה גפני: אני מבקש תשובה היום, מחר.

משה גפני: אני מבקש תשובה האם משלמים את הכסף כן או לא.

משה גפני: אני מבקש ממשרד הרווחה להוריד את שכר הלימוד.

משה גפני: זה לא יכול להימשך בצורה הזאת בתקופה הזאת.

משה גפני: בתקופה אחרת נדבר, תעשו מה שאתם רוצים או תעשו מה שנוח מבחינה תקציבית אבל היום לא.

משה גפני: לא להעלות את שכר הלימוד.

משה גפני: אני מבקש תשובות על כל הדברים האלה.

משה גפני: אני אמשיך את הדיון הזה אבל הוא יימשך גם בשעה שיבוא לכאן משרד האוצר או שיבוא לכאן משרד הרווחה ויגידו שאנחנו רוצים שתאשרו לנו א' או תאשרו לנו ב'.

משה גפני: אז נבדוק את האישורים שאנחנו נותנים לכם.

משה גפני: אני מבקש לדבר עם האנשים במשרד הרווחה.

משה גפני: את שכר הלימוד צריך להפחית, את הנושא הזה של התשלום צריך לשלם מיד.

משה גפני: אני רואה שדניאל לא כאן.

משה גפני: אם את יכולה להעביר לו את הדברים.

משה גפני: תגידי לו שמשרד האוצר נתן אינפורמציה לא נכונה לגבי הנושא של העברת הכסף.

משה גפני: משרד הרווחה אומר שאם הכסף עובר, הם משלמים באותו יום.

משה גפני: רבותיי, אני מודה לכם על הדיון הזה.

משה גפני: תודה רבה.

משה גפני: הישיבה נעולה.